Absil was aanvanklik beïnvloed deur die laat Romantiese Skool ; veral Richard Wagner en Richard Strauss. Omtrent op die tydstip toe hy sy reis na Parys in 1934 begin het, het hy 'n moderner styl begin aanneem. Dit het die gebruik van polifonie en polimodale strukture ingesluit, beïnvloed deur kontemporêre komponiste soos Milhaud en Arnold Schönberg.
Die oor ly nooit aan 'n indruk van tonale onsekerheid wanneer daar na Absil se musiek geluister word nie: terwyl dit nie langer moontlik is om 'n verwysing te vind na die klassieke majeur en mineur tonaliteit nie; skep die komponis nuwe modusse, wat hy vervang vir elke stuk. Van hierdie modusse kom nuwe akkoorde te voorskyn wat, selfs al is hulle verskillend van die klassieke akkoorde, ook 'n uitdrukkingsspanning of resolusie vertoon. Absil het nooit ware atonaliteit gebruik nie: die oënskynlike tonale onafhanklikheid van die stemme het hulself altyd opgelos in 'n unieke tonaliteit.
Hy het van sy twintigerjare af na sy laat sewentigerjare ongewoon baie gekomponeer, en het veral gekonsentreer op die skryf van klavierwerke, aangesien hy ook 'n vaardige pianis was. Hierdie werke sluit die Ballade, op. 129, vir solo klavier in (wat slegs met die linkerhand gespeel word) sowel as die 3 Pièces (word gespeel met slegs die regterhand). Tussen sy konvensionele tweehandige werke is drie sonatinas (geskryf in respektiewelik 1937, 1939, en 1965) en twee Grand Suites. Die Grand Suites (Op.110, gekomponeer in 1965) het gedien as 'n huldeblyk aan Frédéric Chopin. In 1946 het hy ook Hommage à Robert Schumann gekomponeer en in 1957 die Passacaglia in Memoriam Alban Berg. Beide werke is vir klavier. Sy laaste voltooide komposisie was die KLavierkonsert No. 3, op. 162.
Werke vir ander instrumente en genres sluit in een opera, Les Voix de la mer, en 'n siklus van vyf simfonieë, die eerste (Opus 1) wat hy gekomponeer het op 27-jarige leeftyd toe hy 'n student was van Paul Gibson. Dit het in 1921 die Prix Agniez gewen.
Gebaseer op die lys van bladmusiekstukke beskikbaar by die Belgiese Dokumentasie Sentrum vir Kontemporêre Musiek: